Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: A fejezet felügyeletét ellátó szervnek a 217/1998. (XII. 30.) Korm. rendelet (a továbbiakban: Rendelet) 72. §
Paragraph Index: 503

(1) bekezdés a) pontja alapján a 70. § (1) bekezdés a) pontban foglalt előirányzatokra vonatkozóan „Beruházásismertetőt”, a 72. § (1) bekezdés b) pontja alapján a 70. § (1) bekezdés b)—d) pontjaiban foglalt előirányzatokra vonatkozóan „Feladatismertetőt” (a továbbiakban: ismertető) kell kiállítani az előirányzatok finanszírozását megelőzően, valamint az előirányzatokban történő változtatások esetén. Az ismertetőket 3 példányban kell benyújtani az Államháztartási Hivatal (a továbbiakban: ÁHH) illetékes Főosztályára. Az ÁHH a befogadott ismertetőt feladatazonosítóval látja el és aláírva egy példányban visszaküldi a benyújtónak. Az ismertetőn történt változtatások, módosítások esetén jelezni szükséges — folyamatos sorszámmal — a módosítások sorrendjét. A Rendelet 77. § (3) bekezdés c) pontja alapján a feladat lezárását követően Záró okmányt kell benyújtani, melyet a „záró okmány” szöveg aláhúzásával kell jelölni. Az ismertetők egyes pontjai az alábbiak figyelembevételével töltendők ki: 1.1. pont. A Központi költségvetés törvényi sorának elnevezését kell beírni. 1.2. pont. A költségvetési törvénynek megfelelő hivatkozást kell rögzíteni. A törvényi sor ÁHT azonosítója rovatba a PM által a törvényi sorra vonatkozóan megadott ÁHT-T azonosító számot kell beírni.

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes